Słyńcne wjelkowe mloko

Słyńcne wjelkowe mloko  (Euphorbia helioscopia) jo rostlina ze swójźby wjelkomlokowych rostlinow (Euphorbiaceae). 

 Wopis 
Słyńcne wjelkowe mloko jo jadnolětna rostlina, kótaraž dośěgnjo wusokosć wót 10 až do 30 (40) cm. Jeje kijašk jo wurownany. Rostlina wopśimjejo běłu mězgu a jo zwětšego roznogaśowana.

 Łopjena 
Kijaškowe łopjena su měnjate, wopak-jajojte až klinate a swětłozelene. Wóni su krotko wogonkate, prědku kulowate a śańko rězane a dośěgnu dłujkosć wót 2 až do 4 cm. Pśi tom wóni spody górjej wětše bywaju.

 Kwiśonki 
Kwiśo wót apryla až do junija (nowembra). Kwiśonki stoje w pěśpromjenjowych, nažołśe zelenych pózdatnych wokołkach. Promjenja su cesto ako widlicki roznogaśowane. Pśikšywne łopjeńka su kijaškowym łopjenam pódobne. Styri žołte załzy na kšomje kwiśonkowego keluška su kulowate-owalne. Pód wšym pózdatnej kwiśonku jo kijaškowym łopjenam pódobne wusoke łopjeńko.

 Płody 
Płody su gładke kapsle, tśiźělne, kulowate a dośěgnu wjelikosć wót 2,5 až do 3 mm. Wóni do tśich źělnych płodow rozpadnu.

 Stojnišćo 
Rosćo na rolach, w zagrodach a we winicach. Ma lubjej wutkate a bazowe mělne zemje.

 Rozšyrjenje 
Rostlina jo w Europje rozšyrjona, pśi comž jo w Nimskej pśisamem wšuźi cesta, jano w Alpach jo rědka. Družyna póchada nejskerjej z regiona Srjejźnego mórja a se jo za cas młodeje kamjeńtneje doby ako slědowaŕ kulturneje krajiny            zasedlowała.

 Wužywanje 

 Podobna družina 
 Zagrodne wjelkowe mloko (Euphorbia peplus) njaso cełokšomne łopjena. Jeje płody maju 3 kšomki.

 Nožki 

 Žrědła 
 GU Naturführer Blumen, ISBN 3-7742-1507-3, bok 226 
 Meyers Taschenlexikon Biologie, In 3 Bänden, 3. zwězk, ISBN 3-411-12033-9, bok 288, pód lema Wolfsmilch (Euphorbia) 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 164 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 352 
 Steinbachs Großer Pflanzenführer, ISBN 978-3-8001-7567-3, strona 98 

 Eksterne wótkaze 

Kategorija:Wjelkomlokowe rostliny